KOMMISSIONENS FORORDNING (EF) Nr. 1843/95 af 26. juli 1995 om gennemførelsesbestemmelser for 1995 vedrørende de toldkontingenter i oksekødssektoren, der er fastsat i frihandelsaftalerne mellem Fællesskabet på den ene side og Estland, Letland og Litauen på den anden side

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1275/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Estland på den anden side (1), særlig artikel 1,

under henvisning til Rådets forordning (EF) nr. 1276/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Letland på den anden side (2), særlig artikel 1,

under henvisning til Rådets forordning (EF) nr. 1277/95 af 29. maj 1995 om visse procedurer til gennemførelse af aftalen om frihandel og handelsanliggender mellem Det Europæiske Fællesskab, Det Europæiske Atomenergifællesskab og Det Europæiske Kul- og Stålfællesskab på den ene side og Republikken Litauen på den anden side (3), særlig artikel 1,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (4), senest ændret ved forordning (EF) nr. 424/95 (5), særlig artikel 9, stk. 2, og

ud fra følgende betragtninger:

Frihandelsaftalerne fastsætter nogle årlige toldkontingenter for oksekødsprodukter; der kan for indførsler under disse kontingenter indrømmes en nedsættelse på 60 % af den toldsats, der er fastsat i den fælles toldtarif (FTT); det er nødvendigt at fastsætte gennemførelsesbestemmelser for disse kontingenter for 1995;

selv om aftalerne indeholder bestemmelser for kontrol med produkternes oprindelse, bør det fastsættes, at ordningerne skal forvaltes gennem importlicenser; i denne forbindelse bør der fastsættes bestemmelser om indgivelse af ansøgninger og om arten af oplysningerne i ansøgningerne og licenserne uanset en række bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter (6), senest ændret ved forordning (EF) nr. 1199/95 (7), og Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (8); det bør endvidere fastsættes, at licenser og attester udstedes efter en betænkningstid og i givet fald under anvendelse af en enhedssats for nedsættelse af mængderne;

for at ordningerne kan forvaltes effektivt, bør det fastsættes, at der skal stilles en sikkerhed på 12 CU/100 kg for importlicenser i forbindelse med disse ordninger; som følge af den risiko for spekulationsforretninger i oksekødssektoren, som de pågældende ordninger indebærer, bør der fastsættes præcise betingelser for de erhvervsdrivendes adgang til ordningerne;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. De mængder, der i overensstemmelse med bestemmelserne i denne forordning kan indføres i 1995 under toldkontingenterne i medfør af frihandelsaftalerne mellem Fællesskabet og Estland, Letland og Litauen, andrager:

- 1 500 tons fersk, kølet og frosset oksekød henhørende under KN-kode 0201 og 0202 med oprindelse i Estland, Letland og Litauen

- 150 tons for produkter henhørende under KN-kode 1602 50 10 med oprindelse i Letland.

2. Toldsatserne i FTT nedsættes med 60 % for de i stk. 1 nævnte mængder.

Artikel 2

1. For at de erhvervsdrivende kan nyde godt af de i artikel 1 omhandlede importordninger, kræves nedenstående:

a) Licensansøgeren skal være en fysisk eller juridisk person, som ved ansøgningens indgivelse skal godtgøre på en for medlemsstatens myndigheder tilfredsstillende måde, at han i løbet af de sidste tolv måneder har udøvet handelsvirksomhed med oksekød med lande, der for den pågældende anses som tredjelande pr. 31. december 1994; ansøgeren skal være optaget i et nationalt momsregister.

b) Licensansøgningen må kun indgives i den medlemsstat, hvor ansøgeren er indskrevet.

c) Licensansøgningen skal vedrøre enten den i artikel 1, stk. 1, første led, omhandlede mængde eller den i artikel 1, stk. 1, andet led, omhandlede mængde og omfatte en mængde på mindst 15 tons kød (produktvægt) uden dog at overskride den disponible mængde.

d) I licensansøgningens og licensens rubrik 7 skal afsendelseslandet være angivet og i rubrik 8 oprindelseslandet; licensen forpligter til indførsel:

- fra et af de anførte lande, jf. artikel 1, stk. 1, første led

- fra det anførte land, jf. artikel 1, stk. 1, andet led.

e) Licensansøgningens og licensens rubrik 20 skal indeholde mindst en af nedenstående angivelser:

- Reglamento (CE) n° 1843/95,

- Forordning (EF) nr. 1843/95,

- Verordnung (EG) Nr. 1843/95,

- Êáíïíéóìüò (ÅÊ) áñéè. 1843/95,

- Regulation (EC) No 1843/95,

- Règlement (CE) n° 1843/95,

- Regolamento (CE) n. 1843/95,

- Verordening (EG) nr. 1843/95,

- Regulamento (CE) nº 1843/95,

- Asetus (EY) N:o 1843/95,

- Förordning (EG) nr 1843/95.

2. Uanset artikel 5 i forordning (EF) nr. 1445/95 kan der i licensansøgningens og licensens rubrik 16 angives en eller flere af de KN-koder, som henhører under KN-kode 0201 og 0202.

Artikel 3

1. Ansøgningerne om importlicens kan kun indgives fra den 27. september til den 4. oktober 1995.

2. Hvis den samme ansøger indgiver mere end én ansøgning vedrørende:

a) de produkter, som er omhandlet i artikel 1, stk. 1, første led, eller

b) de produkter, som er omhandlet i artikel 1, stk. 1, andet led

tages ingen af disse ansøgninger vedrørende nævnte led i betragtning.

3. Medlemsstaterne giver senest den 18. oktober 1995 Kommissionen meddelelse om, hvilke ansøgninger der er indgivet. Denne meddelelse skal omfatte en liste over ansøgere opdelt på mængder med tilhørende koder i den kombinerede nomenklatur samt produkternes oprindelsesland.

Alle disse meddelelser, herunder meddelelser om »ingen ansøgninger«, skal fremsendes ved hjælp af telex eller telefax, idet formularen i bilaget anvendes, hvis der er indgivet ansøgninger.

4. Kommissionen træffer hurtigst muligt og for de produkter, der omfattes af hvert led i artikel 1, stk. 1, beslutning om, i hvilket omfang licensansøgningerne kan efterkommes. Hvis de mængder, for hvilke der er ansøgt om licenser, overstiger de disponible mængder, fastsætter Kommissionen en enhedssats for nedsættelse af de mængder, der er ansøgt om for de produkter, som omfattes af hvert led i artikel 1, stk. 1.

5. Såfremt Kommissionen beslutter, at ansøgningerne kan antages, udstedes licenserne hurtigst muligt.

6. Licenserne er gyldige i hele Fællesskabet.

Artikel 4

1. Bestemmelserne i forordning (EØF) nr. 3719/88 og (EF) nr. 1445/95 finder anvendelse, jf. dog bestemmelserne i nærværende forordning.

2. For de mængder, der indføres på de i artikel 8, stk. 4, i forordning (EØF) nr. 3719/88 fastsatte betingelser, opkræves de fulde toldsatser i FTT dog for de mængder, der overstiger dem, som er anført i importlicensen.

3. Uanset artikel 9, stk. 1, i forordning (EØF) nr. 3719/88 kan importlicenser udstedt i henhold til nærværende forordning ikke overdrages.

4. Uanset artikel 3 og 4 i forordning (EF) nr. 1445/95 fastsættes sikkerheden for importlicenserne til 12 ECU pr. 100 kg produktnettovægt, og gyldighedsperioden for licenserne udløber den 31. december 1995.

Artikel 5

Produkterne overgår til fri omsætning ved fremlæggelse af et varecertificat EUR.1 udstedt af udførselslandet i henhold til bestemmelserne i protokol 3, der er knyttet som bilag til frihandelsaftalerne.

Artikel 6

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1995.

På Kommissionens vegne

Franz FISCHLER

Medlem af Kommissionen

(1) EFT nr. L 124 af 7. 6. 1995, s. 1.

(2) EFT nr. L 124 af 7. 6. 1995, s. 2.

(3) EFT nr. L 124 af 7. 6. 1995, s. 3.

(4) EFT nr. L 148 af 28. 6. 1968, s. 24.

(5) EFT nr. L 45 af 1. 3. 1995, s. 2.

(6) EFT nr. L 331 af 2. 12. 1988, s. 1.

(7) EFT nr. L 119 af 30. 5. 1995, s. 4.

(8) EFT nr. L 143 af 27. 6. 1995, s. 35.

BILAG

>START GRAFIK>

Telefax (EF): (32-2) 296 60 27

Anvendelse af forordning (EF) nr. 1843/95

KOMMISSIONEN FOR DE EUROPÆISKE FÆLLESSKABER GD VI D.2 - OKSEKØD

ANSØGNING OM IMPORTLICENS MED NEDSAT TOLDSATS I FTT

Dato: Periode:

Medlemsstat:

Oprindelsesland Løbenr. Ansøger (navn og adresse) Mængde (tons) KN-kode

Samlet mængde, der ansøges om

Medlemsstat: Telefax nr.

Telefonnr.

>SLUT GRAFIK>